রিচার্ড উইলিয়াম টিম

রিচার্ড উইলিয়াম টিম (মার্চ ২, মারি ১৯২৩–সেপ্টেম্বর ১১, মারি ২০২০) নিয়াম নাঙজাদা শিক্ষাবিদ, প্রাণীবিজ্ঞানী, ক্যাথলিক ধর্মপ্রচারক, উন্নয়নকর্মী বারো মানবাধিকারকর্মী আগো। মারি ১৯৭০ ত্ত মারি ১৯৭১ পেয়া গিরক নটর ডেম কলেজর প্রিন্সিপালগ আসিল।

 জরম 
রিচার্ড টিম গিরক ২ মার্চ মারি ১৯২৩এ তিলপারাষ্ট্রর ইন্ডিয়ানা রাজ্যর মিশিগান সিটিত উজ্জিসিল। গিরকর বাপকর নাঙহান জোসেফ অটেন বারো মালক জোসেফিন অটেন। তার বাপক পুলম্যান কোম্পানির পে-মাস্টার আগো আছিল।

 শিক্ষা 
মারি ১৯৪৫এ রিচার্ড টিম তিলপারাষ্ট্রর নটর ডেম বিশ্ববিদ্যালয়ত্ত বি.এ পাশ করিসিল। ক্যাথলিক ইউনিভার্সিটি অব আমেরিকাত্ত গিরকে মারি ১৯৫১ বারো মারি ১৯৫২ত যথাক্রমে এম.এস. বারো পিএইচডি ডিগ্রি পাসিল।

 কর্মজীবন 
 অধ্যাপক বারো বিজ্ঞান বিভাগর মাকক, নটর ডেম কলেজ, ঢাকা (মারি ১৯৫২-১৯৬৮) 
 ফুলব্রাইট লেকচারার (নেমাটোলজি), গভার্নমেন্ট মেডিকেল কলেজ, ঢাকা, বারো গভার্নমেন্ট এক্সপেরিমেন্টাল ফার্ম, তেজগাঁও (মারি ১৯৫৩-১৯৫৪)
উদ্ভিদ-পরজীবী নেমাটোড প্রকল্প, খাদ্য বারো কৃষি কাউন্সিল, পাকিস্তান (মারি ১৯৫৮-১৯৬৩)
 রিসার্চ ফেলো, সিয়াটো (থাইল্যান্ড বারো ফিলিপাইন) (মারি ১৯৬৩-১৯৬৪)
 ভিজিটিং প্রফেসর (নেমাটোলজি), ইউনিভার্সিটি অফ ক্যালিফোর্নিয়া (মারি ১৯৬৮-১৯৭০) 
 পরিচালক, সাইক্লোন রিহ্যাবিলিটেশন প্রজেক্ট, মনপুরা দ্বীপ (মারি ১৯৭১-১৯৭২)
 প্লানিং অফিসার, কারিতাস বাংলাদেশ (মারি ১৯৭১-১৯৭২)
 প্রতিষ্ঠাতা বারো সভাপতি, কোঅর্ডিনেটিং কাউন্সিল ফর হিউম্যান রাইটস, বাংলাদেশ (মারি ১৯৮৭-১৯৯৩)
 প্রতিষ্ঠাতা বারো আহ্বায়ক, সাউথ এশিয়া ফোরাম ফর হিউম্যান রাইটস (মারি ১৯৯০-১৯৯৩)

 গবেষণা 
এবাকা পেয়া রিচার্ড টিমর দেশে বারো বিদেশে হাব্বিয়ে প্রকাশনার সংখ্যা ৭০ হানর বেশি। গিরকে নেমাটোড লুইয়া গবেষণা করিসিল বারো ২৫০ হান নুৱা প্রজাতি আবিষ্কার করেসিল।

 দৌ অনা 
গিরক এগো গত ২০২০ সন সেপ্টেম্বরর ১১ তারিখ তিলপারাষ্ট্রর ইন্ডিয়ানা রাজ্যর সাউথবেন্ডর হলি ক্রস হাউসত থায়া উপেইত্ত পরলোকে যাত্রা করল।

 সম্মান বারো পুরস্কার 
গিরকে জীবনে বহু সম্মান বারো পুরস্কার পাছে। উতার ভিতরে উল্লেখযোগ্য অইলতায় –
 প্রো এক্লেসিয়া এট পন্তিফিসে (মারি ১৯৭৮)
 রামোন ম্যাগসেসে পুরস্কার (মারি ১৯৮৭)
 আবু সায়েদ চৌধুরী পুরস্কার (মারি ১৯৮৭)
 মুক্তিযুদ্ধ মৈত্রী সম্মাননা (মারি ২০১২)

 পাসিতা 

 ওয়েব মিলাপ 

রামোন ম্যাগসেসের ৱেব সাইটত রিচার্ড টিমর জীবনী
নেমপ্লেক্সর ৱেব সাইটত রিচার্ড টিমর জীবনী

থাক:বিজ্ঞানী
থাক:মারি ১৯২৩-এ উজ্জিসিতা
থাক:মারি ২০২০-এ মরিসিতা (দৌ ইসিতা)